|  |  |
| --- | --- |
| Numri i lëndës: | 2019:077866 |
| Datë: | 05.12.2019 |
| Numri i dokumentit:  | 00697176 |

**P. nr.170/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit S.G , sipas aktakuzës së PTH-së D.P. në Pejë PP/II. nr.350/19 të dt.27.2.2019 për shkak të veprës penale: të kanosjes nga neni 185 par 1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit S.G dhe të prokurorit të shtetit Suada Hamza me dt.05.12.2019 ka marrë dhe botërisht ka shpallë këtë

**A K T GJ Y K I M**

**S. G i lindur me dt.... në fsh. R Komuna e P , tani me vendbanim në P rruga ... nr. .., i biri A dhe nënës H e gjinisë Sh i , i njohur me dokument identifikues numër... , ka të kryer shkollën fillore, i martuar baba i 3 fëmijëve , i pa punë ,i gjendjes së dobët ekonomike, kinse i pa dënuar më parë nga gjykata, Shqiptar, Shtetas i Republikës së Kosovës, gjendet në liri**

**Konform nenit 363 par.1 pika 1.1. të KPPRK-së**

**REFUZOHET AKTAKUZA**

Gjëja se:

Me dt. 17.1.2019 rreth orës 17:00 në P, derisa i dëmtuari A ishe ndalur pranë dyerve të oborrit të tij seriozisht kanoset me fjalë nga i pandehuri S i cili ju kishte drejtuar me fjalët : “mos mu shit kapadai se un ti mbushi trut gjak” dhe i njëjti sipas të dëmtuarit i kishte thënë se “ose unë ose ti kur të kalojmë rrugës nuk do të shpërnderohemi”, ku sipas të dëmtuarit fjalosja në mes tyre kishte ardhur si pasojë e disa fidanëve që i kishte mbjellë vëllai i të dëmtuarit dhe i njëjti deklaron se i pandehuri S për këtë arsye na është kanosur mua dhe babanë tim me arsyetimin se degët e fidanëve kanë kaluar murin dhe janë në pjesë e oborrit të tij edhe pse për këtë çështje jemi marrë vesh se të njëjtat duhet ti largojmë në kohën e duhur.

-me çka kishte për të kryer vepre penale : të kanosjes nga neni 185 par 1 të KPRK-së.

-sepse prokurori i shtetit hoqi dorë nga ndjekja penale kundër të pandehurit - pasi që paraprakisht i dëmtuari e ka tërheq propozimin për ndjekje .

Shpenzimet procedurale iu ngarkohen mjeteve buxhetore të gjykatës.

**A r s y e t i m**

Prokuroria Themelore në Pejë me dt.27.2.2019 kundër të pandehurit S.G , ka ngritë aktakuzë PP/II. nr.350/19, për vepër penale: të kanosjes nga neni 185 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

**I dëmtuari A. V sipas shënimit zyrtar të dt. 04.12.2019 ka deklaruar:**

Unë jam i dëmtuar në këtë lëndë dhe ju deklarojë se: kundër të pandehurit nuk i bashkëngjitëm ndjekjes penale , dhe nuk kërkoj kërkesë për kompensimin e dëmit. Me të njëjtin më nuk kam pas probleme dhe nuk kam , prandaj si i dëmtuar e tërheqë propozimin tim të cilin e kamë bërë paraprakisht.

**Pastaj prokurori i shtetit ka deklaruar :**

Meqenëse i dërmuari sipas shënimit zyrtar të dt. 04.12.2019 është tërheqë nga ndjekja penale kundër të pandehurit S.G dhe meqenëse kjo vepër penale ndiqet sipas propozimit të palës së dëmtuar atëherë unë si prokurorë i çështjes nuk jam e autorizuar që të vazhdoj me ndjekjen penale kundër të pandehurit dhe heqë dorë nga aktakuza PP/II nr.350/19 të dt. 27.2.2019

Meqenëse se prokurori publik hoqi dorë nga ndjekja penale kundër të pandehurit, është vendosur si në diapozitivin e aktgjykimit, përkatësisht ndaj të pandehurit është refuzuar aktakuza.

Nga sa u tha më lartë e konform nenit 363 par 1 pika 1.1. të KPPRK u vendos si në dispozitivin e aktgjykimit.

 Nga Gjykata Themelore në Pejë D.P. datë.05.12.2019.

Sekretarja juridike Gjyqtari

Gjyljeta Çorkadiu Sejdi Blakaj